
PRAEFATIO. 


In hoc fasciculo quarto, qui dimidiam virorum partem continet, 
quorum vitas Ibn Challikan in litera Ain descripsit, nomina tantum- 
modo exscripsimus e Tydemani conspectu Nr. 317, 3J8, 337- 
347, 364, 380 et 381 J male idem peculiari numero insignivit vitam 
Nr. 405) quae cum praecedente arcte cohaeret. Deerant quoque 
in Codice D. vitae Nr. 373, 374, 387 et 431} contra Codex F. com- 
parendas praebuit vitas Nr. 319» 348» 389» 391 396» Praeterea 

excerpta Kohleri exhibent vitas Nr. 327, 378 et 392, quarum 
priorem jam quoque edidit Hamaker in Spec. Catalog. pag. 2« 
Exstat etiam typis expressa vita Nr. 376 in Notices et Extr. 
Tom. VII, et vita Nr. 391 in Cl. Fluegelii libro, tec uertraute 
fdf)cte be§ dinfamen. — Dolendum sane est, quod sub finem hujus 
fasciculi antiquissimus et optimus dux nos deseruit, nam vita Nr. 390 
est ultima Codicis B, operisque partes reliquae aegre desiderantur. 
Quo gravius hoc, eo gratius est, quod cum vita Nr. 396 ad finem 
venit Codicis D. tomus primus, quum tomus secundus multo melius 
et accuratius scriptus sit. Codex C. quoque minus est abbreviatus, 
quam in praecedentibus, majora adeo passim habet additamenta. 
Omnino autem Codices nostri magis magisque inter se consentire et 
in unum quasi coire videntur, ita ut textum e collatione nostra cla- 
rum et perspicuum evasurum esse sperare liceat. 

Una cum hoc fasciculo additamentorum et variarum lectionum 
collectio secunda in lucem prodit. Ordinem, quem in collatione 
prima secutus eram, multifarie incommodum, deserui et in hac, 
quae ad unam eandemque vitam pertinent, e variis Codicibus com- 
posui. In additamentis, quae in duobus Codicibus occurrebant, et 
quidem in Cod. A. et C. vel D. et F., textus continuus est e Cod. A. 
vel F., et e Cod. C. vel D. variae lectiones super inscriptae et vo- 

ces, quae in Cod. A. vel F. deerant, paulo altius, quam linea recta, 
scripta et quasi suspensa sunL Index varias Codicum lectiones con- 
tinet, quae alicujus momenti sunt, omissis maximam partem scri- 
bendi vitiis et Codicis D. vocibus punctis literarum diacriticis ca- 
rentibus et iis, quae plane legi non poterant. Iterum perpendenti 
mihi varietates hinc illinc lectio aliqua praeferenda esse videbatur 
illi, quam in textum recepi, quod passim indicavi, annotatis simul 
calami lapsibus. Quod si praeterea loca nonnulla obscuritate et 
vitiis laborent, hujus rei culpam ne mihi, sed imperfectae Codicum 
conditioni attribuas rogo; quamquam enim magnam adhibui curam 
de novis Codicibus Ibn Challikani acquirendis, spes tamen, etsi 
bona et vera, non uno modo me fefelliL 

Scribebam Gottingae die 28> mensis Junii An. 1837* 

